
10. Par pašvaldības nekustamā īpašuma „Ziedupe”, Turku pagastā, Līvānu novadā, atsavināšanu un atkārtotās (otrās) izsoles noteikumu apstiprināšanu
2026. gada 14. jūlijā Līvānu novada pašvaldības domes Privatizācijas un pašvaldības mantas atsavināšanas komisija pieņēma lēmumu Nr. 28-8 „Par pašvaldības nekustamā īpašuma „Ziedupe”, Turku pagastā, Līvānu novadā izsoli” un apstiprināja nekustamā īpašuma – „Ziedupe”, Turku pagastā, Līvānu novadā izsoles noteikumus. 
2026. gada 18. augustā Līvānu novada pašvaldības domes Privatizācijas un pašvaldības mantas atsavināšanas komisija pieņēma lēmumu Nr. 33-1 „Pašvaldības nekustamā īpašuma „Ziedupe”, Turku pagastā, Līvānu novadā izsole”, ar kuru izsole tika atzīta par nenotikušu, jo sludinājumā un izsoles noteikumos norādītajā pieteikumu iesniegšanas termiņā neviens pretendents nebija iesniedzis pieteikumu dalībai izsolē. Ar minēto lēmumu Līvānu novada pašvaldības Centrālās pārvaldes Nekustamo īpašumu un vides pārvaldības nodaļai tika uzdots izstrādāt jaunus Objekta izsoles noteikumus, nesamazinot izsoles sākumcenu.
Pamatojoties uz 2024. gada 26. septembra Līvānu novada pašvaldības domes lēmumu Nr. 11-15 „Par pašvaldībai piekrītošās zemes vienības Turku pagastā, Līvānu novadā, nodošanu atsavināšanai”, Līvānu novada pašvaldības domes Privatizācijas un pašvaldības mantas atsavināšanas komisija 2026. gada 28. augustā pieņēma lēmumu Nr. 35-2 „Par nekustamā īpašuma „Ziedupe”, Turku pagastā, Līvānu novadā, atkārtotās (otrās) izsoles noteikumu apstiprināšanu”, ar kuru apstiprināja nekustamā īpašuma „Ziedupe”, Turku pagastā, Līvānu novadā, atkārtotās (otrās) izsoles noteikumus.
Pēc minētā lēmuma pieņemšanas tika konstatēts, ka izsoles noteikumos noteiktais izsoles norises datums un laiks sakrīt ar citas pašvaldības nekustamā īpašuma izsoles norises laiku. Lai nodrošinātu pienācīgu izsoles norises organizēšanu un iespēju pretendentiem piedalīties izsolē, nepieciešams precizēt izsoles norises datumu un laiku. Ņemot vērā minēto, nepieciešams atzīt Līvānu novada pašvaldības domes Privatizācijas un pašvaldības mantas atsavināšanas komisijas 2026. gada 28. augusta lēmumu Nr. 35-2 „Par nekustamā īpašuma „Ziedupe”, Turku pagastā, Līvānu novadā, atkārtotās (otrās) izsoles noteikumu apstiprināšanu” par spēku zaudējušu un apstiprināt nekustamā īpašuma „Ziedupe”, Turku pagastā, Līvānu novadā, atkārtotās (otrās) izsoles noteikumus jaunā redakcijā.
Pamatojoties uz Pašvaldību likuma 10. panta pirmās daļas 16. punktu, otrās daļas 1. punktu, 73. panta trešo un ceturto daļu, Publiskas personas mantas atsavināšanas likuma 3. panta pirmās daļas 1. punktu un otro daļu, 4. panta pirmo daļu, 8. panta trešo, sesto un septīto daļu, 9. panta otro daļu, 10. panta pirmo un otro daļu, 13. pantu, Publiskas personas finanšu līdzekļu un mantas izšķērdēšanas novēršanas likuma 3. panta otro punktu, ņemot vērā Līvānu novada domes 2024. gada 26. septembra lēmumu Nr. 11-15 „Par pašvaldībai piekrītošās zemes vienības Turku pagastā, Līvānu novadā, nodošanu atsavināšanai”, Līvānu novada pašvaldības domes 2026. gada 29. janvāra lēmumu Nr. 2-16 „Par pašvaldības nekustamo īpašumu atsavināšanas procesu”, Līvānu novada pašvaldības domes Privatizācijas un pašvaldības mantas atsavināšanas komisijas 2026. gada 18. augusta lēmumu Nr. 33-1 un 2026. gada 28. augusta lēmumu Nr. 35-2, SIA „DZIETI” 2026. gada 14. jūnija vērtējumu Nr. Z-26/197 un Līvānu novada domes privatizācijas un pašvaldības mantas atsavināšanas komisijas nolikuma (apstiprināts ar Līvānu novada domes 2024. gada 28. marta lēmumu Nr. 3-15) 8.3. apakšpunktu, Līvānu novada pašvaldības domes Privatizācijas un pašvaldības mantas atsavināšanas komisija, atklāti balsojot, ar 4 balsīm "Par" (Antra Vilcāne, Guntis Endzels, Jānis Magdaļenoks, Liena Brūvere), "Pret" – nav, "Atturas" – nav, "Nepiedalās" – nav
NOLEMJ:

1. Atsavināt pašvaldības nekustamo īpašumu „Ziedupe”, Turku pagastā, Līvānu novadā, ar kadastra numuru 7686 006 0247, kas sastāv no zemes vienības 2,93 ha platībā ar kadastra apzīmējumu 7686 006 0075, nosakot atsavināšanas veidu – mutiska izsole ar augšupejošu soli.
2. Atzīt par spēku zaudējušu Līvānu novada pašvaldības domes Privatizācijas un pašvaldības mantas atsavināšanas komisijas 2026. gada 28. augusta lēmumu Nr. 35-2 „Par nekustamā īpašuma „Ziedupe”, Turku pagastā, Līvānu novadā, atkārtotās (otrās) izsoles noteikumu apstiprināšanu”.
3. Apstiprināt nekustamā īpašuma „Ziedupe”, Turku pagastā, Līvānu novadā, atkārtotās (otrās) izsoles noteikumus jaunā redakcijā (pielikumā).
4. Noteikt, ka atbildīgais par lēmuma izpildi ir Līvānu novada pašvaldības domes Privatizācijas un pašvaldības mantas atsavināšanas komisijas priekšsēdētājs.Noteikt, ka atbildīgais par lēmuma izpildi ir Līvānu novada domes Privatizācijas un pašvaldības mantas atsavināšanas komisijas priekšsēdētājs.
Pielikumā: Nekustamā īpašuma „Ziedupe”, Turku pagastā, Līvānu novadā atkārtotās (otrās) izsoles noteikumi jaunā redakcijā.

